Maken til gjestfrihet og oppfølging har vi sjelden opplevd.
Leiligheten ligger supersentralt med utgangsdør mot torget, der de gamle mennene spiller kort fra morgen til kveld. Den eneste gangen undertegnede opplevde torget tomt, var da hun midt på natten tok feil av dørene og befant seg splitter naken «midt på» torget. Baderomsdøren var til venstre… 😅
Leiligheten er liten og kompakt, men inneholder absolutt alt du trenger. Verten vet ikke hva godt han kan gjøre for deg. Etter noen ettermiddagstimer under det digre «tuntreet» på torget, var vi ikke bare oppdatert på historie, kultur, personlige mål og fremtidsplaner, men også invitert i bryllup som gjester på brudgommens side. Det var et rent eventyr! Hele oppholdet i Anogia var preget av gjestfri, varm og ekte kretisk kultur.